stanford-oval/wikipedia huggingface dataset:
ชุมพร เทพพิทักษ์
แหล่งข้อมูลอื่น

ข้อมูลจากIMDb
ข้อมูลจากThaiFilmDb
| ด ค กรางวัลเมขลา สาขานักแสดงสมทบชายดีเด่น |
| --- | --- |
2524–2550:  สมจินต์ ธรรมทัต (2524)  อำนวย ศิริจันทร์ (2525)  จีรศักดิ์ ปิ่นสุวรรณ (2526)  มีศักดิ์ นาครัตน์ (2528)  นพพล โกมารชุน (2529)  วิทยา สุขดำรงค์ (2530)  ชลิต เฟื่องอารมย์ (2531)  ปัญญา นิรันดร์กุล (2532)  รุจน์ รณภพ (2533)  ปัญญา นิรันดร์กุล (2534)  เด่น ดอกประดู่ (2535)  บดินทร์ ดุ๊ก (2536)  ศิริศักดิ์ นันทเสน (2537)  พลรัตน์ รอดรักษา (2538)  พอเจตน์ แก่นเพชร (2539)  ฤทธิ์ ลือชา (2540)  มนต์ชัย ภราดรบัญชา (2541)  ฤทธิ์ ลือชา (2542)  ปัญญา นิรันดร์กุล (2543)  กรรชัย กำเนิดพลอย (2544)  อัมรินทร์ สิมะโรจน์ (2545)  สุประวัติ ปัทมสูต (2547) 
2551–2575:  ชุมพร เทพพิทักษ์ (2554)  โกสินทร์ ราชกรม (2555) 
| ด ค กผู้กำกับการแสดงยอดเยี่ยม รางวัลภาพยนตร์ไทย |
| --- | --- |
รางวัลตุ๊กตาทอง:  วสันต์ สุนทรปักษิณ  ทวี ณ บางช้าง  รัตน์ เปสตันยี  วิชัย ปาลวัฒน์วิไชย  วิจิตร คุณาวุฒิ  วิจิตร คุณาวุฒิ  วิจิตร คุณาวุฒิ  วิจิตร คุณาวุฒิ  หม่อมเจ้าชาตรีเฉลิม ยุคล  สักกะ จารุจินดา  ชุมพร เทพพิทักษ์  วิจิตร คุณาวุฒิ  วิจิตร คุณาวุฒิ  สุรสีห์ ผาธรรม  ยุทธนา มุกดาสนิท  พิศาล อัครเศรณี  นันทนา วีระชน  ชาริยา รุ่งเรือง  มนู วรรณายก  ยุทธนา มุกดาสนิท  พยุง พยกุล  ยุทธนา มุกดาสนิท  ออกไซด์ แปง  นนทรีย์ นิมิบุตร  ธนิตย์ จิตนุกูล  บัณฑิต ฤทธิ์ถกล  เป็นเอก รัตนเรือง  อิทธิสุนทร วิชัยลักษณ์  นิธิวัฒน์ ธราธร  ปัญจพงศ์ คงคาน้อย 
รางวัลสุพรรณหงส์:  หม่อมเจ้าชาตรีเฉลิม ยุคล  พระเจ้าวรวงศ์เธอ พระองค์เจ้าภาณุพันธุ์ยุคล / เปี๊ยก โปสเตอร์  ชนะ คราประยูร  วิจิตร คุณาวุฒิ  ยุทธนา มุกดาสนิท  เปี๊ยก โปสเตอร์  บัณฑิต ฤทธิ์ถกล  ชูชัย องอาจชัย  บัณฑิต ฤทธิ์ถกล  ราเชนทร์ ลิ้มตระกูล  นนทรีย์ นิมิบุตร  ภิญโญ รู้ธรรม  จิระ มะลิกุล  คมกฤษ ตรีวิมล / ทรงยศ สุขมากอนันต์ / นิธิวัฒน์ ธราธร / วิชชพัชร์ โกจิ๋ว / วิทยา ทองอยู่ยง / อดิสรณ์ ตรีสิริเกษม  อิทธิสุนทร วิชัยลักษณ์  จิระ มะลิกุล  เฉลิม วงค์พิมพ์  ชูเกียรติ ศักดิ์วีระกุล  อาทิตย์ อัสสรัตน์  ก้องเกียรติ โขมศิริ  อุรุพงศ์ รักษาสัตย์  เป็นเอก รัตนเรือง  ชูเกียรติ ศักดิ์วีระกุล  คงเดช จาตุรันต์รัศมี  ลี ชาตะเมธีกุล  นวพล ธำรงรัตนฤทธิ์  อโนชา สุวิชากรพงศ์ 
รางวัลชมรมวิจารณ์บันเทิง:  บัณฑิต ฤทธิ์ถกล  ยุทธนา มุกดาสนิท  บัณฑิต ฤทธิ์ถกล  อิทธิสุนทร วิชัยลักษณ์  อุดม อุดมโรจน์  นนทรีย์ นิมิบุตร  เป็นเอก รัตนเรือง  ออกไซด์ แปง / แดนนี่ แปง  บัณฑิต ฤทธิ์ถกล  จิระ มะลิกุล  เป็นเอก รัตนเรือง  อิทธิสุนทร วิชัยลักษณ์  คงเดช จาตุรันต์รัศมี  ทรงยศ สุขมากอนันต์  ชูเกียรติ ศักดิ์วีระกุล  อาทิตย์ อัสสรัตน์  สมเกียรติ์ วิทุรานิช  อภิชาติพงศ์ วีระเศรษฐกุล  เป็นเอก รัตนเรือง  ยุทธเลิศ สิปปภาค  นวพล ธำรงรัตนฤทธิ์  อโนชา สุวิชากรพงศ์ 
 ภาพยนตร์ยอดเยี่ยม  นักแสดงนำชาย  นักแสดงนำหญิง  นักแสดงประกอบชาย  นักแสดงประกอบหญิง  ผู้กำกับภาพยนตร์
หนุมานกองปราบ

| หนุมานกองปราบ |
| --- | --- |
หน่วยปฏิบัติการพิเศษหนุมาน กองปราบปราม
ตราสัญลักษณ์พระราชทาน
ประจำการ: 27 พฤศจิกายน พ.ศ. 2562 (5 ปี)
ประเทศ:  ไทย
หน่วยงาน: สำนักงานตำรวจแห่งชาติ
รูปแบบ: หน่วยยุทธวิธีตำรวจ
บทบาท: การปฏิบัติการพิเศษ การต่อต้านการก่อการร้าย สนับสนุนงานของ กก. 1–6 บุกจับกุม ชิงตัวประกัน ควบคุมพื้นที่ ควบคุมสถานการณ์ ควบคุมตัวผู้ต้องหา ยึดอาวุธปืนและกระสุน
ขึ้นกับ: กองกำกับการสนับสนุน กองปราบปราม (กก.สสน.บก.ป.)
โครงสร้างหน่วย
กำลังปฏิบัติการ: 40 นาย (พ.ศ. 2563)
ผู้บังคับบัญชา
ผู้บัญชาการปัจจุบัน: ผู้กำกับการ
ความสำคัญ
ปฏิบัติการสำคัญ: เหตุโจรกรรมร้านทองในจังหวัดลพบุรี พ.ศ. 2563 เหตุการณ์ชิงตัวประกันในเทอร์มินอล 21 โคราช เหตุกราดยิงที่จังหวัดหนองบัวลำภู พ.ศ. 2565
หน่วยปฏิบัติการพิเศษหนุมาน กองปราบปราม หรือที่รู้จักกันในชื่อ หนุมานกองปราบ (อังกฤษ: HANUMAN) เป็นหน่วยปฏิบัติการพิเศษเทียบชั้นสวาตของกองปราบปราม โดยได้รับการก่อตั้งเมื่อเดือนพฤศจิกายน พ.ศ. 2562 และมีผู้กำกับการคนปัจจุบันคือพันตำรวจเอก วิจักขณ์ ตารมย์
ประวัติ

เนื่องด้วยหน่วยคอมมานโดที่อยู่สังกัดกองปราบปราม คือ กองกำกับการปฏิบัติการพิเศษ กองบังคับการปราบปราม ได้แยกตัวออกไปอยู่ในสังกัดกองบังคับการตำรวจมหาดเล็กราชวัลลภ รักษาพระองค์ 904 จึงได้มีการขอจัดตั้ง กองกำกับการสนับสนุน กองบังคับการปราบปราม ขึ้นแทน โดยมีพันตำรวจเอก วิจักขณ์ ตารมย์ เป็นผู้กำกับการและควบคุมหน่วยปฏิบัติการพิเศษ
จากนั้น ได้มีความคิดที่จะตั้งชื่อที่เหมาะสมของหน่วย ซึ่งกองปราบปรามเป็นหน่วยที่ขึ้นตรงต่อกองบัญชาการตำรวจสอบสวนกลาง และผู้บัญชาการตำรวจสอบสวนกลางมีรหัสเรียกขานคือ "นารายณ์ 1" ที่มาจากพระนารายณ์ ผู้มีร่างอวตารคือพระรามในเรื่องรามเกียรติ์ ซึ่งมีทหารเอกคือหนุมาน จึงนำมาตั้งเป็นชื่อหน่วยหนุมานกองปราบ
หน่วยหนุมานกองปราบเป็นที่รู้จักในวงกว้างครั้งแรก จากปฏิบัติการจับกุมผู้อำนวยการสถานศึกษาฆ่าชิงทองที่จังหวัดลพบุรีเมื่อเดือนมกราคม พ.ศ. 2563 โดยเจ้าหน้าที่หนุมานกองปราบ 15 นาย ภายใต้การบัญชาการของพลตำรวจตรี จิรภพ ภูริเดช ซึ่งปฏิบัติการนี้ได้รับการกล่าวถึงอย่างกว้างขวางในโซเชียลมีเดีย
เหตุการณ์ชิงตัวประกันในเทอร์มินอล 21 โคราช

บทความหลัก: เหตุกราดยิงที่จังหวัดนครราชสีมา พ.ศ. 2563
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา จึงได้มีการจัดกำลังหนุมานกองปราบพร้อมอาวุธหนักและเบาครบมือ 2 ทีม 20 นาย ลงพื้นที่ 12 นาย โดยได้ทำการควบคุมพื้นที่ และสามารถช่วยประชาชนออกมาได้เป็นจำนวนมาก
หลังจากปฏิบัติการเสร็จสิ้น หน่วยหนุมานก็ได้รับการกล่าวถึงอย่างกว้างขวางในโซเชียลมีเดียเช่นกัน รวมถึงได้รับการชื่นชมอย่างมากในทวิตเตอร์
รางวัลที่ได้รับ

พ.ศ. 2562: อันดับ 3 - รายการสวาตชาลเลนจ์ 2019 ของสำนักงานตำรวจแห่งชาติ ที่จังหวัดนครราชสีมา
พ.ศ. 2565: อันดับ 1 - รายการสวาตชาลเลนจ์ 2022 ของสำนักงานตำรวจแห่งชาติ ที่กองบังคับการสนับสนุนทางอากาศ ค่ายนเรศวร อำเภอชะอำ จังหวัดเพชรบุรี
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ฟอร์ด เรนเจอร์ |  | ปิคอัพ |  สหรัฐ |  |
| นิสสัน เออร์แวน |  | รถตู้ |  ญี่ปุ่น |  |
| โตโยต้า อัลติส |  | รถยนต์นั่งขนาดเล็ก |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูโรคอปเตอร์ EC155 |  | เฮลิคอปเตอร์ขนส่งผู้โดยสาร |  ฝรั่งเศส | หนุมานกองปราบขึ้นจากกองบินตำรวจ ถนนรามอินทรา เพื่อเข้าร่วมปฏิบัติการชิงตัวประกันในเทอร์มินอล 21 โคราช |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| ซิก เอ็มพีเอกซ์ |  | ปืนกลมือ | 9×19 มม. พาราเบลลัม |  สหรัฐ  เยอรมนี |  |
| เอ็ม 4 เอ 1 คาร์บิน |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
หนึ่งในทรวง (ละครโทรทัศน์)

| หนึ่งในทรวง |
| --- | --- |
เป็นที่รู้จักกันในชื่อ: The One in my Heart
บทประพันธ์: บุษยมาส
ประเทศแหล่งกำเนิด: ประเทศไทย
ภาษาต้นฉบับ: ไทย
จำนวนตอน: พ.ศ. 2548 : 17 ตอน   พ.ศ. 2558 : 12 ตอน
การผลิต
ความยาวตอน: 150 นาที
ออกอากาศ
สถานีโทรทัศน์: สถานีโทรทัศน์ไทยทีวีสีช่อง 3
ออกอากาศ: 25 กรกฎาคม พ.ศ. 2535 – 13 กันยายน พ.ศ. 2535
ออกอากาศ: 22 มิถุนายน พ.ศ. 2548 – 17 สิงหาคม พ.ศ. 2548
ออกอากาศ: 28 พฤษภาคม พ.ศ. 2558 – 8 กรกฎาคม พ.ศ. 2558
ออกอากาศ: 5 มกราคม พ.ศ. 2567 – 21 มกราคม พ.ศ. 2567
ละครเรื่องก่อนหน้า: สะใภ้สายสตรอง (รีรัน)
ละครเรื่องถัดไป: มือปราบมหาอุตม์
หนึ่งในทรวง เป็นบทประพันธ์ของ บุษยมาส ถูกนำมาสร้างเป็นละครโทรทัศน์ 3 ครั้ง ออกอากาศทางช่อง 3 โดยครั้งแรกในปี พ.ศ. 2535 นำแสดงโดย พีท ทองเจือ และ ขวัญฤดี กลมกล่อม ครั้งที่ 2 ในปี พ.ศ. 2548 นำแสดงโดย ธีรเดช วงศ์พัวพันธ์ และ เจนี่ เทียนโพธิ์สุวรรณ และครั้งที่ 3 ในปี พ.ศ. 2558 ในชื่อเดิม (อังกฤษ: The one In My Heart) นำแสดงโดย จิรายุ ตั้งศรีสุข และ อุรัสยา เสปอร์บันด์
ตัวละคร

อนวัช พัชรพจนาถ (หนึ่ง) เรียนจบปริญญาโทด้านการทูต เพิ่งกลับมาจากประเทศฝรั่งเศส และเข้าทำงานที่กระทรวงการต่างประเทศ เป็นบุตรของ "ท่านทูตวิทย์"
หทัยรัตน์ ราชพิทักษ์ (ปุ้ม) เธอกำพร้าพ่อแม่ตั้งแต่เด็ก แต่ป้าทิพย์ พี่สาวของแม่รับอุปการะ เรียนจบจากคณะอักษรศาสตร์ จุฬาฯ เป็นคุณครูสอนพิเศษให้ หม่อมราชวงศ์กรกนก จรูญลักษณ์ ในวัยเด็กหทัยรัตน์เป็นเด็กตุ้ยนุ้ย ผิวดำคล้ำ จนโดนเด็กคนอื่นๆ ล้อ โดยเฉพาะอนวัชที่ตั้งฉายาให้เธอว่า "ยัยกระปุกตั้งฉ่าย" ทำให้เธอฝังใจกับความไม่น่ารักของอนวัช
ส่องแสง พิเศษกุล (ส่อง) เป็นลูกของ สีสุก น้องสาวพ่อของแป้นและปุ๊
สัทธา พรหมประเสริฐ (ปุ๊) ลูกชายคนเดียวของ สุทธิ์และทิพย์ แห่งเดือนประดับ มีอาชีพเป็นตำรวจ ยศร้อยโท และเป็นลูกพี่ลูกน้องของปุ้ม เป็นญาติห่างๆ ของหนึ่ง
สุดา พรหมประเสริฐ (แป้น) เรียนจบจากคณะครุศาสตร์ จุฬาฯ เป็นคุณครูสอนภาษาอังกฤษอยู่ที่โรงเรียนคอนแวนซ์แห่งหนึ่ง แป้นเป็นน้องสาวของปุ๊ ลูกสาวคนเดียวของเดือนประดับ เป็นพี่สาวของปุ้ม
หม่อมราชวงศ์ประสาทพร จรูญลักษณ์ ผู้แบกรับหัวหน้าครอบครัว ตั้งแต่ยังอายุน้อย เพราะแม่ซึ่งเป็นพี่สาวของแม่อนวัชเสียชีวิตตั้งแต่เด็ก พ่อ (หม่อมเจ้าประสานสุข) แต่งงานใหม่กับผู้หญิงที่เด็กกว่ามาก หม่อมใหม่ของพ่อไม่ชอบให้ท่านชายมายุ่งกับลูก ๆ คุณชายและน้องสาวที่พิการ (หม่อมราชวงศ์กรกนก) จำต้องย้ายออกมาจากวัง แยกมาอยู่บ้านกันเองสองคนพี่น้อง คุณชายจึงต้องเป็นหัวหน้าครอบครัวไปโดยปริยาย และมีอาชึพเป็นนักการทูตเข้าทำงานที่กระทรวงการต่างประเทศ
หม่อมราชวงศ์กรกนก จรูญลักษณ์ เป็นเด็กหญิงอายุประมาณ 12 ขวบ และเป็นเด็กพิการต้องนั่งอยู่บนรถเข็นตลอดเวลา
พรรณี พนัสพงษ์ (ณี) เรียนจบจากคณะครุศาสตร์รุ่นเดียวกับแป้น เป็นคุณครูสอนอยู่ที่โรงเรียนรัฐบาลชื่อดังแห่งหนึ่ง พรรณีเป็นลูกคุณนายนวล เจ้าของตลาดใหญ่ มีไร่นา ทรัพย์สินเงินทองมากมาย เป็นคนครอบครัวคหบดีที่สะสมมรดกจากรุ่นสู่รุ่น แต่ด้วยความเค็มของแม่พรรณีไม่มีโอกาสได้ใช้เงินทองเหล่านั้นอย่างฟุ่มเฟือยเหมือนเศรษฐีคนอื่น นวลเป็นคนเจ้าระเบียบ เลี้ยงลูกด้วยความกดดัน บังคับ และออกคำสั่ง ทำให้พรรณีเป็นเงียบ และมีกรอบทางความคิดค่อนข้างมาก พรรณีชอบเล่นเครื่องดนตรีไทย พรรณีเป็นเพื่อนคณะเดียวกับแป้น สนิทกันมาก ทำให้พรรณีสนิทกับปุ้มไปด้วย
พินิจ พนัสพงษ์ (นิจ) พี่ชายของพรรณี จบจากคณะวิศวะ จุฬาฯ แต่ไม่ได้ทำงาน เพราะร่างกายไม่แข็งแรง ต้องอยู่บ้านช่วยแม่เก็บค่าเช่าแผงในตลาด พินิจ มีโรคประจำตัวคือ โรคหัวใจ ร่างกายค่อนข้างผอม ผิวขาวซีด เคลื่อนไหวช้า เหนื่อยง่าย พินิจเป็นคนชอบวาดรูปมาก ทุกครั้งที่ได้วาดรูปปุ้ม จะทำให้เขาลืมความเศร้าในชีวิตได้
สุทธิ์ พรหมประเสริฐ เป็นคุณพ่อของปุ๊และแป้นและเป็นคนรับปุ้มมาอุปการะแทนพ่อแม่ของปุ้มที่เสียไปแล้ว
ทิพย์ พรหมประเสริฐ เป็นคุณแม่ของปุ๊และแป้นและเป็นคนรับปุ้มมาอุปการะแทนพ่อแม่ของปุ้มที่เสียไป ซึ่งทิพย์เป็นป้าแท้ๆ ของปุ้ม
คุณนายสีสุก พิเศษกุล เป็นคุณแม่ของส่องแสงและหมายมั่นปั้นมือให้ส่องแสงได้แต่งงานกับ หนึ่ง คุณนายสีสุกเป็นน้องสาวของ สุทธิ์ พ่อของแป้นและปุ๊
คุณนายนวล พนัสพงษ์ เป็นแม่ของพินิจและพรรณี คุณนายนวลเห็นว่าอนวัชหล่อ รวย ตระกูลดี จึงคิดจะจับคู่ให้ลูกสาวซึ่งนั้นก็คือ พรรณี ซึ่งเป็นอาจารย์สอนหนังสือ และเป็นเพื่อนกับหทัยรัตน์ โดยไม่รู้ว่าพรรณีกับร้อยโทสัทธาแอบชอบกันอยู่
วิทย์ พัชรพจนาถ เป็นพ่อของอนวัชและเป็นอดีตนักการทูตชื่อดัง
ผ่องฉวี เป็นเพื่อนของปุ้ม
ประสงค์ เป็นแฟนของผ่องฉวีและเป็นหมอประจำตัวให้คุณหญิงกรกนก อีกด้วย
ชุลี เป็นเพื่อนของ ส่องแสง สองคนนี้คบกันเพราะไม่มีใครคบกับตัวเอง
นักแสดง

| ปี | พ> ศ. 2535 | พ> ศ. 2548 | พ> ศ. 2558 |
| --- | --- | --- | --- |
รูปแบบการนำเสนอ: ละครโทรทัศน์ ช่อง 3
| ผู้ผลิต | แบ๊คสเตท กรุ๊ป | ละครไท | โนพลอบเล็ม |
| บทการแสดง | ปวันรัตน์ นาคสุริยะ | ณัฐิยา ศิรกรวิไล | ณัฐิยา ศิรกรวิไล |
| ผู้กำกับการแสดง | สุประวัติ ปัทมสูต  | วัชระ ปานเอี่ยม | ยุทธนา ลอพันธุ์ไพบูลย์ |
| อนวัช พัชรพจนาถ (หนึ่ง) | พีท ทองเจือ | ธีรเดช วงศ์พัวพันธ์ | จิรายุ ตั้งศรีสุข |
| หทัยรัตน์ ราชพิทักษ์ (ปุ้ม) | ขวัญฤดี กลมกล่อม | เจนี่ เทียนโพธิ์สุวรรณ์ | อุรัสยา เสปอร์บันด์ |
| หม่อมราชวงศ์ประสาทพร จรูญลักษณ์ | รอน บรรจงสร้าง | ศุกล ศศิจุลกะ | รณเดช วงศาโรจน์ |
| สัทธา เดือนประดับ (ปุ๊) | สุทธิพงษ์ วัฒนจัง | ศิระ แพทย์รัตน์ | กันต์ดนย์ อะคาซาน |
| สุดา เดือนประดับ (แป้น) | สุนทรี ละม่อม | ภัคจีรา วรรณสุทธิ์ | มิเชล เบอร์แมน |
| ส่องแสง พิเศษกุล (ส่อง) | ศศิมาภรณ์ ไชยโกมล | เจมี่ บูเฮอร์ | โชติกา วงศ์วิลาศ |
| หม่อมราชวงศ์กรกนก จรูญลักษณ์ | ด.ญ.กัญญาลักษณ์ บำรุงรักษ์ | ด.ญ.พิมประภา ตั้งประภาพร | ด.ญ.ปานรดา คเชนทร์นุกูล |
| วิทย์ พัชรพจนาถ | กำธร สุวรรณปิยะศิริ | เกรียงไกร อุณหะนันทน์ | เกรียงไกร อุณหะนันทน์ |
| คุณนายสีสุก พิเศษกุล | สุดา ชื่นบาน | ดวงตา ตุงคะมณี | ดารัณ ฐิตะกวิน |
| พินิจ พนัสพงษ์ (ต้น / นิจ) | นัย สุขสกุล | ชินสุเวท เจตน์จำรัส | คณิน สแตนลีย์ |
| พรรณิกา พนัสพงษ์ (แต้ว) / พรรณี พนัสพงษ์ (ณี) | ยุภาวดี ล้วนสละ | ศรุตา เรืองวิริยะ | ภัทรากร ตั้งศุภกุล |
| คุณนายนวลขจี พนัสพงษ์ / คุณนายนวล พนัสพงษ์ | อรสา พรหมประทาน | ปิยะมาศ โมนยะกุล | กัลยา เลิศเกษมทรัพย์ |
| สุทธิ์ เดือนประดับ | อานนท์ สุวรรณเครือ | สมภพ เบญจาธิกุล | ศุกล ศศิจุลกะ |
| ทิพย์ เดือนประดับ | ทาริกา ธิดาทิตย์ | วาสนา สิทธิเวช | ก้ามปู ปัทมสูต |
| หม่อมเจ้าประสานสุข จรูญลักษณ์ | อดิศักดิ์ เศวตนันท์ |  |  |
| หม่อมพรรณราย จรูญลักษณ์ ณ อยุธยา | ปรารถนา สัชฌุกร |  |  |
| แม่พิมพ์ | รัตนาภรณ์ อินทรกำแหง | น้ำเงิน บุญหนัก | ดารณีนุช โพธิปิติ |
| แม่โอ | จุรี โอศิริ |  | มยุรี อิศรเสนา ณ อยุธยา |
| หมอสมประสงค์ / หมอประสงค์ | กร จอมทิพย์ |  | จิตรภาณุ กลมแก้ว |
| ศิริกานดา | ชมัยพร สัมฤทธิ์ |  |  |
| วิยะดา | ชฎาพร แจ่มปรีชา |  |  |
| ธนากร | กษมา นิสสัยพันธ์ |  |  |
| ไตรภพ | สุประวัติ ปัทมสูต |  |  |
| ศรันณ์ | วิศิษฐ์ ยุติยงค์ |  |  |
| สมบูรณ์ | พิมพ์พรรณ บูรณะพิมพ์ |  |  |
| เจน | สีดา พัวพิมล |  |  |
| ชุลี |  | นฤมล พงษ์สุภาพ | น้ำหนึ่ง สุทธิเดชานัย |
| อนวัช พัชรพจนาถ (หนึ่ง) (วัยเด็ก) |  |  | ด.ช.ยงศิลป์ วงศ์พนิตนนท์ |
| สัทธา เดือนประดับ (ปุ๊) (วัยเด็ก) |  |  | ด.ช.ภูวินทร์ ตั้งศักดิ์ยืน |
| หทัยรัตน์ ราชพิทักษ์ (ปุ้ม) (วัยเด็ก) |  | ด.ญ.นวิยา ตันเต็มทรัพย์ | ด.ญ.นาเดียร์ กาฟรีเลนโก้ |
| สุดา เดือนประดับ (แป้น) (วัยเด็ก) |  |  | ด.ญ.ฟรานเซส ไอศิกา เบอร์เนตต์ |
เพลงประกอบ

เพลง "หนึ่งในทรวง" ขับร้องโดย ชูศักดิ์ มีถาวร
เพลง "หากฉันขาดเธอ" ขับร้องโดย สวลี ผกาพันธุ์
เพลง "ปากไม่ตรงกับใจ" ขับร้องโดย ปานทิพย์ ปัญจมะวัต
เพลง "ปากไม่ตรงกับใจ" ขับร้องโดย พิสุทธิ์ ศรีสว่าง
เพลง "เพียงเสี้ยวใจ" ขับร้องโดย พิสุทธิ์ ศรีสว่าง
เพลง "หนึ่งเดียวคือเธอ" ขับร้องโดย จิรายุ ตั้งศรีสุข (เพลงเปิด)
เพลง "จูบ" ขับร้องโดย จิรายุ ตั้งศรีสุข และ อุรัสยา เสปอร์บันด์ (เพลงปิด)
เพลง "หนึ่งเดียวคือเธอ" ขับร้องโดย One Voice
เพลง "ปลายทาง" ขับร้องโดย ฝนพา ปราโมช ณ อยุธยา
รางวัล

| รางวัล | สาขา | ผล |
| --- | --- | --- |
| ทีวีสาม แฟนคลับ อวอร์ด | นักแสดงชายยอดนิยม (จิรายุ ตั้งศรีสุข) | เสนอชื่อเข้าชิง |
| ทีวีสาม แฟนคลับ อวอร์ด | นักแสดงหญิงยอดนิยม (อุรัสยา เสปอร์บันด์) | ได้รับรางวัล |
| ทีวีสาม แฟนคลับ อวอร์ด | ละครยอดนิยม | ได้รับรางวัล |
| ทรูไลฟ์ อวอร์ด | นักแสดงนำชายแห่งปี (จิรายุ ตั้งศรีสุข) | เสนอชื่อเข้าชิง |
| ทรูไลฟ์ อวอร์ด | นักแสดงนำหญิงแห่งปี (อุรัสยา เสปอร์บันด์) | เสนอชื่อเข้าชิง |
| ทรูไลฟ์ อวอร์ด | ละครแห่งปี | เสนอชื่อเข้าชิง |
| รางวัลพิฆเนศวร | นักแสดงชายยอดเยี่ยม (จิรายุ ตั้งศรีสุข) | ได้รับรางวัล |
| ดาราเดลี่ เดอะเกรท อวอร์ด 2016 | ดารานำชายสาขาละครที่สุดแห่งปี (จิรายุ ตั้งศรีสุข) | ได้รับรางวัล |
| คมชัดลึก อวอร์ด ครั้งที่ 13 | นักแสดงชายยอดนิยม (จิรายุ ตั้งศรีสุข) | เสนอชื่อเข้าชิง |
| คมชัดลึก อวอร์ด ครั้งที่ 13 | ยอดนิยมขวัญใจมหาชนฝ่ายหญิง (อุรัสยา เสปอร์บันด์) | ได้รับรางวัล |
| คมชัดลึก อวอร์ด ครั้งที่ 13 | ละครไทยยอดนิยม | ได้รับรางวัล |
| ดาราอินไซด์ อวอร์ด รางวัลนาคราช ครั้งที่ 1 | นักแสดงนำชายยอดนิยมดีเด่นแห่งปี (จิรายุ ตั้งศรีสุข) | ได้รับรางวัล |
| ดาราอินไซด์ อวอร์ด รางวัลนาคราช ครั้งที่ 1 | นักแสดงนำหญิงยอดนิยมดีเด่นแห่งปี (อุรัสยา เสปอร์บันด์) | ได้รับรางวัล |
| มายาอวอร์ด 2016 | ดารานำชายยอดเยี่ยม ขวัญใจมหาชน (จิรายุ ตั้งศรีสุข) | เสนอชื่อเข้าชิง |
| มายาอวอร์ด 2016 | ดารานำหญิงยอดเยี่ยม ขวัญใจมหาชน (อุรัสยา เสปอร์บันด์) | เสนอชื่อเข้าชิง |
การออกอากาศในต่างประเทศ

ประเทศกัมพูชา ทางสถานีโทรทัศน์ช่องพีเอ็นเอ็น ออกอากาศวันที่ 2 กันยายน พ.ศ. 2559
แหล่งข้อมูลอื่น

หนึ่งในทรวง (2558) ที่สยามโซน
เรื่องย่อละครหนึ่งในทรวง ที่ทรูไลฟ์ เก็บถาวร 2015-08-12 ที่ เวย์แบ็กแมชชีน
แฟนเพจอย่างเป็นทางการ
อินสตาแกรมอย่างเป็นทางการ
หม่อมราชวงศ์ทองแท่ง ทองแถม

| หม่อมราชวงศ์ทองแท่ง ทองแถมม> ป.ช., ม.ว.ม., ท.จ.ว. |
| --- | --- |


รัฐมนตรีช่วยว่าการกระทรวงการคลัง
ดำรงตำแหน่ง 7 สิงหาคม พ.ศ. 2501 – 20 ตุลาคม พ.ศ. 2501
นายกรัฐมนตรี: จอมพลถนอม กิตติขจร
ดำรงตำแหน่ง 11 มีนาคม พ.ศ. 2512 – 17 พฤศจิกายน พ.ศ. 2514
 
ข้อมูลส่วนบุคคล
เกิด: 14 มิถุนายน พ.ศ. 2456
เสียชีวิต: 22 กันยายน พ.ศ. 2529 (73 ปี)
คู่สมรส: คุณหญิงจิตรา ทองแถม ณ  อยุธยา

หม่อมราชวงศ์ทองแท่ง ทองแถม เป็นอดีตรัฐมนตรีช่วยว่าการกระทรวงการคลัง ในรัฐบาลจอมพล ถนอม กิตติขจร (2 สมัย) อดีตอธิบดีกรมศุลกากร และผู้อำนวยการธนาคารออมสิน
ประวัติ

หม่อมราชวงศ์ทองแท่ง ทองแถม เกิดเมื่อวันที่ 14 มิถุนายน พ.ศ. 2456 เป็นโอรสของหม่อมเจ้าทองชมพูนุท ทองแถม กับหม่อมหลวงแฉล้ม ทองแถม (สกุลเดิม อิศรเสนา) หม่อมราชวงศ์ทองแท่ง สมรสกับคุณหญิงจิตรา ทองแถม ณ อยุธยา (สกุลเดิม วาระศิริ) ธิดาของพระยาวาระศิริศุภเสวี  (เอ. วัน วาระศิริ) และคุณหญิงจิตรลดา วาระศิริ  มีบุตรธิดา 5 คน ดังนี้
หม่อมหลวงหญิงจารุพันธุ์ (ทองแถม) ทองใหญ่
หม่อมหลวงหญิงอุษาวดี (ทองแถม) วีรบุตร
พันตำรวจโท หม่อมหลวงทองถวัลย์ ทองแถม
หม่อมหลวงหญิงสุจีรา (ทองแถม) วิศิษฏ์กุล
พันเอก หม่อมหลวงพงษ์ชมพูนุท ทองแถม
หม่อมราชวงศ์ทองแท่ง ถึงแก่อนิจกรรมเมื่อวันที่ 22 กันยายน พ.ศ. 2529
การทำงาน

หม่อมราชวงศ์ทองแท่ง ทองแถม เคยดำรงตำแหน่งรัฐมนตรีช่วยว่าการกระทรวงการคลัง ในรัฐบาลของจอมพล ถนอม กิตติขจร เมื่อปี พ.ศ. 2501 ต่อมาได้รับแต่งตั้งเป็นอธิบดีกรมธนารักษ์ ในปี พ.ศ. 2502 - พ.ศ. 2506 เป็นอธิบดีกรมศุลกากร ในปี พ.ศ. 2508 - พ.ศ. 2515 ในระหว่างนั้นได้รับแต่งตั้งเป็นรัฐมนตรีช่วยว่าการกระทรวงการคลัง ในระหว่างปี พ.ศ. 2512 - พ.ศ. 2514 และเคยเป็นผู้อำนวยการธนาคารออมสิน (พ.ศ. 2515 - 2518) รวมถึงเป็นผู้จัดตั้งสถาบันธนาคารออมสินนานาชาติประจำภาคพื้นเอเชียและแปซิฟิก ณ สำนักงานใหญ่ธนาคารออมสิน
หม่อมราชวงศ์ทองแท่ง เคยเป็นสมาชิกวุฒิสภา ในปี พ.ศ. 2511
เครื่องราชอิสริยาภรณ์

พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2506 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2485 –  เหรียญช่วยราชการเขตภายใน การรบสงครามอินโดจีน (ช.ร.)
พ.ศ. 2508 –  เหรียญราชการชายแดน (ช.ด.)
พ.ศ. 2505 –  เหรียญจักรพรรดิมาลา (ร.จ.พ.)
พ.ศ. 2506 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
มาสค์ไรเดอร์กาบุ

มาสค์ไรเดอร์กาบุ (ญี่ปุ่น: 仮面ライダーガヴ; โรมาจิ: Kamen Raidā Gabu; ทับศัพท์: Kamen Rider Gavv) เป็นละครโทคุซัทสึชุดมาสค์ไรเดอร์ ลำดับที่ 39 ของมาสค์ไรเดอร์ซีรี่ส์ และลำดับที่ 6 ของรัชศกเรย์วะ ออกอากาศทุกวันอาทิตย์ในช่วง ซูเปอร์ฮีโร่ไทม์ เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 1 กันยายน ค.ศ. 2024
ภาพรวม

มาสค์ไรเดอร์กาบุ เป็นผลงานลำดับที่ 6 ของซีรีส์มาสค์ไรเดอร์ในรัชศกเรย์วะ คอนเซ็ปต์ของ มาสค์ไรเดอร์กาบุ สร้างขึ้นจากกิมมิคของขนมต่าง ๆ เช่น ของหวาน หรือ ขนมขบเคี้ยว โดยมีตัวเอกที่ไม่ใช่มนุษย์โลกธรรมดา ด้านการออกแบบ ทางทีมงานได้ชี้แจงว่า เป็นการนำเอาต้นแบบที่ไม่ได้ใช้ ของ มาสค์ไรเดอร์ซีโร่วัน กลับมาใช้ เนื่องจากถูกเสนอในที่ประชุมหลายครั้งแต่ไม่ได้รับการอนุมัติ จึงเป็นโอกาสอันดีในครั้งนี้ ส่วนของเนื้อเรื่องนั้น ตัวเอกจะต้องตามหาอดีตของตนเอง และค้นหาความจริงไปพร้อม ๆ กับการต่อสู้เพื่อปกป้องผู้คนจากการรุกราน ของเผ่าพันธุ์ต้นกำเนิดตนเอง
เนื้อเรื่อง

เผ่าปิศาจจากต่างโลก กรานิวต์ เข้ารุกรานโลกอย่างลับ ๆ และกระจัดกระจายไปทั่วทุกแห่ง มนุษยชาติไม่รู้ตัวแม้แต่น้อยว่ามหันตภัยครั้งใหญ่ได้คืบคลานเข้ามาแล้ว และขณะนี้มนุษยชาติทั้งหมดกำลังเป็นผู้ถูกล่า แต่แล้วก็มีชายหนุ่มคนหนึ่งกล้ายืนหยัดขึ้นมาต่อสู้เพื่อปกป้องทุกคน
ตัวละคร > บริษัทสโตมัค

กลุ่มบริษัทใหญ่ของโลกของกรานิวต์ โดยมีคนในตระกูลสโตมัคเป็นผู้บริหารหลัก อีกทั้งเป็นครอบครัวตระกูลใหญ่ที่มีอำนาจและอิทธิพลมากที่สุดและยังมีกองทัพใต้บังคับบัญชาจำนวนมาก
มาสค์ไรเดอร์ > มาสค์ไรเดอร์กาบุ

ร่างแปลงของโชมะ ที่ใช้ไอเท็ม โกจิโซ ร่วมกับเข็มขัดกาบุ (กาบุสีแดง) ใช้พลังจากขนมได้ทุกชนิดที่โชมะกินเข้าไปและแปรสภาพเป็น โกจิโซ ซึ่งจะแสดงลักษณะเด่นของขนมชนิดนั้นออกมาในเกราะของแต่ละร่าง
จุดอ่อนหลัก ๆ ของกาบุคือ หากใช้พลังในการต่อสู้มาก พลังงานในร่างกายจะถูกเผาผลาญไปอย่างรวดเร็ว ทำให้หลังยกเลิกการแปลงร่าง โชมะจะมีอาการอ่อนแรง และอยากอาหาร จำเป็นต้องกินอาหารโดยด่วน ไม่เช่นนั้นเขาจะหมดสติไปในทันที และชุดเกราะบางชุด เช่น ช็อกโกดัน และ ฟุวะมาโล หากโดนความร้อนสูงจะละลายทันที
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| ป็อปปิ้งกัมมี่ฟอร์ม | 192.9 ซม. | 72.3 กก. | 1.0 ตัน | 2.0 ตัน | 4.2 เมตร | 7.6 วินาที |
| คิกกิ้งกัมมี่แอทซิส | 192.9 ซม. | 75.6 กก. | 1.0 ตัน | 2.9 ตัน | 7.0 เมตร | 9.6 วินาที |
| ซาคุซาคุชิปส์ฟอร์ม | 192.9 ซม. | 75.3 กก. | 0.9 ตัน | 1.0 ตัน | 3.3 เมตร | 8.0 วินาที |
| พันชิ่งกัมมี่แอทซิส | 192.9 ซม. | 74.7 กก. | 2.0 ตัน | 2.0 ตัน | 4.2 เมตร | 9.0 วินาที |
| ฟุวะมาโลฟอร์ม | 191.0 ซม. | 65.8 กก. | 1.0 ตัน | 1.0 ตัน | 2.5 เมตร | 9.5 วินาที |
| มารุมาโลแอทซิส | 191.0 ซม. ~ | 65.8 กก. ~ | 1.0 ตัน | 1.0 ตัน | ต่ำกว่า 2.5 เมตร | ต่ำกว่า 9.5 วินาที |
| ช็อกโกดันฟอร์ม  | 191.6 ซม. | 79.2 กก. | 0.8 ตัน | 1.6 ตัน | 2.3 เมตร | 8.2 วินาที |
| กุรุแคนฟอร์ม  | 227.8 ซม. | 860.2 กก. | 1.8 ตัน | 2.4 ตัน | 1.2 เมตร | 11.0 วินาที |
| บาคุแคนแอทซิส  | 236.0 ซม. | 968.8 กก. | 1.8 ตัน | 2.4 ตัน | 1.0 m | 11.4 วินาที |
| บุชเชลฟอร์ม | 195.8 ซม. | 86.6 กก. | 1.1 ตัน | 2.1 ตัน | 2.1 เมตร | 8.6 วินาที |
| เค้กคิงฟอร์ม | 196.0 ซม. | 91.2 กก. | 1.3 ตัน | 6.4 ตัน | 1.5 เมตร | 9.0 วินาที |
| บลิซซาร์ดซอลเบ็ตฟอร์ม | 195.5 ซม. | 89.8 กก. | 2.6 ตัน | 6.6 ตัน | 5.7 เมตร | 6.8 วินาที |
มาสค์ไรเดอร์ > มาสค์ไรเดอร์กาบุ > ทหารวีป

ทหารปฎิบัติการที่กาบุเค้กคิงฟอร์มสร้างขึ้นมาจากวิปครีมในกาบุวิปเปียร์ ส่วนหัวและตัวชุด เป็นลายวิปครีม ลักษณะการแต่งตัวคล้ายพลทหารระดับล่าง มีฝีมือเทียบเท่า เอเจนต์ มีอาวุธประจำตัวคือ วีปร็อด อาวุธรูปแทรงหอกยาว นอกจากนี้ทหารวีปยังสามารถเสริมพลังด้วยโกจิโซอื่น ๆ ได้เช่นกัน
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| ทหารวีป | 188.5 ซม. | 43.3 กก. | 0.4 ตัน | 1.9 ตัน | 0.4 เมตร | 12.3 วินาที |
| ทหารซาคุวีป | 188.5 ซม. | 46.3 กก. | 0.3 ตัน | 0.3 ตัน | 0.9 เมตร | 10.2 วินาที |
| ทหารช็อกโกวีป | 188.5 ซม. | 50.2 กก. | 0.2 ตัน | 0.4 ตัน | 0.6 เมตร | 10.4 วินาที |
มาสค์ไรเดอร์ > มาสค์ไรเดอร์วาเลน

ร่างแปลงของ คาระคิดะ ฮันโตะ ที่ใช้ วาเลนบัสเตอร์ ร่วมกับไอเท็ม โกจิโซ หลังจากเข้ารับการผ่าตัดปลูกถ่ายเซลล์กรานิวต์สำเร็จแล้ว มีอาวุธหลักคือ วาเลนบัสเตอร์ ซึ่งเน้นการโจมตีระยะกลางและระยะไกล ร่างต่อสู้โดยรวมจะมีเอกลักษณ์เด่นมาจาก ช็อกโกแลต
ชุดเกราะของวาเลนถูกสร้างและพัฒนาขึ้นโดย สุงะ เค็นโซ นักวิจัยกรานิวต์ ซึ่งตัวอุปกรณ์และระบบถูกสร้างไว้นานแล้ว หากแต่ขาดแหล่งพลังงาน เมื่อสุงะพบ โกจิโซ และผู้ใช้งานที่เหมาะสมอย่าง ฮันโตะ มาสค์ไรเดอร์วาเลน จึงถือกำเนิดขึ้นในที่สุด เนื่องจากฮันโตะเป็นมนุษย์ธรรมดา ไม่สามารถสร้างโกจิโซเองได้ จึงต้องพึ่งโกจิโซที่โชมะสร้าง การแปลงร่างของวาเลนจึงทำได้อย่างจำกัด
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| ช็อกโกดอนฟอร์ม | 196.8 ซม. | 79.6 กก. | 0.6 ตัน | 0.9 ตัน | 3.0 เมตร | 8.0 วินาที |
| โดมารุฟอร์ม | 195.0 ซม. | 82.1 กก. | 0.5 ตัน | 0.7 ตัน | 4.2 เมตร | 8.8 วินาที |
| บุชเชลฟอร์ม | 194.0 ซม | 94.2 กก. | 0.7 ตัน | 1.0 ตัน | 0.8 เมตร | 9.1 วินาที |
| ช็อกโคลด์ฟอร์ม | 196.8 ซม | 80.4 กก. | 1.8 ตัน | 2.7 ตัน | 3.6 เมตร | 7.5 วินาที |
มาสค์ไรเดอร์ > มาสค์ไรเดอร์วรัม

ร่างแปลงของ ลาเกไนน์ ที่ใช้ วราสตัมเกียร์ ร่วมกับไอเท็มโกจิโซเทียม ในการแปลงร่าง ชุดเกราะของวรัมสร้างขึ้นโดยนิเยลฟ์ พัฒนามาจากกาบุสีแดงของโชมะ ที่เขาค้นพบในบันทึกของเด็นเต้ นำรวมกับเทคโนโลยีที่สุงะใช้สร้างไรเดอร์ซิสเต็มของวาเลน ทำให้วรัมมีประสิทธิภาพ และพลังต่อสู้สูงกว่ากาบุและวาเลน อาวุธหลักคือ วรัมเบรคเกอร์
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| พุดดิ้งคัสต้อม | 199.3 ซม | 87.8 กก. | 1.7 ตัน | 2.4 ตัน | 5.1 เมตร | 7.4 วินาที |
| เยลลี่คัสต้อม  | 199.3 ซม | 86.4 กก. | 1.3 ตัน | 1.8 ตัน | 3.8 เมตร | 7.7 วินาที |
มาสค์ไรเดอร์ > มาสค์ไรเดอร์บิตเตอร์กาบุ

ร่างแปลงของดาร์คโชมะ ที่ใช้โกจิโซ ร่วมกับ เข็มขัดกาบุสีดำ ลักษณะคล้ายคลึงกับกาบุของโชมะตัวจริง แต่มีลักษณะที่ดุดันกว่า และมีสีชุดเกราะโทนมืด เริ่มแรกยังมีการเคลื่อนไหวที่ผิดธรรมชาติ แต่ก็ยังสามารถต่อสู้ได้ มีอาวุธประจำตัวคือ บิตเตอร์กาบุกาเบลด
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| สปาร์คกิ้งกัมมี่ฟอร์ม | 193.6 ซม. | 72.9 กก. | 2.0 ตัน | 3.0 ตัน | 5.7 เมตร | 7.0 วินาที |